Qvia iam non nouus, sed multorum annorū amicus es, non laboro apud te in loquendo: nec ad id, quod intendo, longa insinuatione vtor. Nam qui amicus est, non expectat preces, sed velle amici. Quod vt agnoscit, statim implere laborat. Velle meum est, vt frater Nicolaus nobiscum Pascha faciat. Iam quod volo agnoscis. Tuum est amodo vt non frustra velim, neque frustra scripserim. Rogaui inde Dominum Abbatem: si necesse fuerit, roga  tu.